Bemærkninger til forslaget

**Almindelige bemærkninger**

**1. Indledning**

I forbindelse med finanslov 2022 blev det besluttet at ophæve indførselsafgiften på kaffe, te og fjerkræ. Disse ændringer bortfalder med virkning fra 1. januar 2023, medmindre Inatsisartutloven ændres.

**2. Hovedpunkter i forslaget**

Det foreslås, at ophævelsen af indførselsafgiften for kaffe, te og fjerkræ gøres permanent.

Ophævelse af afgifter på sådanne dagligvarer har især til formål at lette vilkårene for borgere med lave indkomster.

**3. Økonomiske og administrative konsekvenser for det offentlige**

Forslaget skønnes at reducere provenuet fra området med xx mio. kr. Denne provenunedsættelse er allerede indarbejdet i Finansloven for 2022 og i finanslovsforslaget for 2023.

Forslaget forventes ikke at have nævneværdige administrative konsekvenser for det offentlige.

**4. Økonomiske og administrative konsekvenser for erhvervslivet**

Forslaget forventes ikke at have nævneværdige økonomiske og administrative konsekvenser for erhvervslivet.

**5. Konsekvenser for miljø, natur og folkesundhed**

Forslaget har ikke miljø- eller naturmæssige konsekvenser. Forslaget har heller ikke konsekvenser i forhold til folkesundheden.

**6. Konsekvenser for borgerne**

Forslaget skønnes i mindre omfang at gavne borgernes økonomi.

**7. Andre væsentlige konsekvenser**

Forslaget skønnes ikke at have andre konsekvenser.

**8. Høring af myndigheder og organisationer m.v.**

Forslaget har fra i perioden xx xxxx til d. xx. xxx 2022 været i høring hos følgende interessenter:

Avannaata Kommunia, Kommuneqarfik Sermersooq, Kommune Qeqertalik, Qeqqata Kommunia, Kommune Kujalleq, Grønlandske Advokater, SIK, Grønlands Erhverv, AK, IMAK, ASG, PPK, NPK, NUSUKA, Formandens Departement, Departementet for Erhverv og Handel, Departementet for Udenrigsanliggender, Departementet for Råstoffer og Justitsområdet, Departementet for Fiskeri og Fangst, Departementet for Sociale Anliggender, Arbejdsmarked og Indenrigsanliggender, Departementet for Uddannelse, Kultur, Idræt og Kirke, Departementet for Sundhed, Departementet for Landbrug, Selvforsyning, Energi og Miljø, Departementet for Boliger og infrastruktur og Departementer for Børn. Unge og Familier

Forslaget har desuden været tilgængeligt på høringsportalen i den ovennævnte periode.

Hovedpunkterne i modtagne høringssvar er omtalt og kommenteret nedenfor i bilag 1.

**Bemærkninger til de enkelte bestemmelser**

Til § 1

Til nr. 1

Det foreslås, at indførselsafgiften på kaffe, te og fjerkræ ophæves.

Til § 2

Det foreslås, at Inatsisartutloven træder i kraft den 1. januar 2023.